52b765a3a648795650ee66de23aeb053
Ξεκινά η διάθεση της σειράς lg "x" smartphones
techpress.gr
2020.10

> **premium αλλά με προσιτή τιμή οι νέες συσκευές “x cam” και “x screen”.**


Η lg electronics ξεκινά από αυτή την εβδομάδα τη διάθεση της σειράς “Χ”, μίας σειράς smartphones με αποκλειστικά premium χαρακτηριστικά από την lg. Τα δύο μοντέλα της σειράς x – το “x screen” και το “x cam” - θα είναι αρχικά διαθέσιμα στην Νότια Κορέα ενώ θα ακολουθήσουν βασικές αγορές σε όλο τον κόσμο, συμπεριλαμβανομένης της Ευρώπης, της Λατινικής Αμερικής και της Ασίας.

Η σειρά “x” έχει σχεδιαστεί έτσι ώστε να προσφέρει σε αυτούς που αναζητούν το αγαπημένο τους χαρακτηριστικό σε ένα smartphone, όπως **η Διπλή Κάμερα ή η Δευτερεύουσα Οθόνη.** Όπως το lg g5, το “x cam” είναι εξοπλισμένο με ευρυγώνιο φακό 120 μοιρών. h **βασική κάμερα ανάλυσης 13mp** και η ευρυγώνια **πίσω κάμερα ανάλυσης 5mp**, προσφέρουν ένα οπτικό πεδίο τόσο ευρύ όσο το ανθρώπινο μάτι.

**Το “x cam” ενσωματώνει το χαρακτηριστικό pop-out picture,** το οποίο συνδυάζει τις δύο εικόνες που λαμβάνονται με τους κύριους και ευρυγώνιους φακούς έτσι ώστε οι χρήστες να μπορούν να δημιουργήσουν ένα εφέ picture-in-a-frame. Αποκλειστικά διαθέσιμο στο x cam, **η λειτουργία “animated photo”** επιτρέπει στους χρήστες να πραγματοποιήσουν ταυτόχρονα τη **λήψη ενός υβριδικού (hybrid) video και μίας φωτογραφίας (still photo)** με το ένα να πλαισιώνει το άλλο. Επιπλέον, η λειτουργία panorama view αυτόματα μετακινεί την πανοραμική εικόνα, αντί να την εμφανίζει σε μακρόστενη μορφή, ενώ με το χαρακτηριστικό signature επιτρέπει στους χρήστες να γράψουν μία απλή λεζάντα ή το όνομά τους πάνω στην φωτογραφία.

[![lg x cam signature](https://www.techpress.gr/wp-content/uploads/2016/03/lg-x-cam-signature.jpg)](https://www.techpress.gr/wp-content/uploads/2016/03/lg-x-cam-signature.jpg) Το “x screen”, είναι εξοπλισμένο με μία δευτερεύουσα οθόνη η οποία μέχρι τώρα ήταν διαθέσιμη μόνο **στη premium συσκευή v10 της lg.** Η δευτερεύουσα οθόνη είναι μια always-on-display οθόνη η οποία επιτρέπει στους χρήστες να ελέγχουν τις βασικές πληροφορίες όπως η ώρα, η ημερομηνία και οι ειδοποιήσεις, χωρίς να χρειάζεται να ενεργοποιήσουν το τηλέφωνο, ενώ το v10 ήταν το πρώτο smartphone μεσαίας κατηγορίας το οποίο διέθεσε αυτό το χαρακτηριστικό. Το “x screen” διαθέτει κομψή εμφάνιση η οποία κορυφώνεται με τη διάφανη κρυστάλλινη πίσω όψη, ενώ ο κυρτός σχεδιασμός στις άκρες της συσκευής δημιουργούν επίσης ένα απλό αλλά εκλεπτυσμένο σχεδιασμό.

«Αυτό που ξεχωρίζει το x screen και το x cam είναι ότι το καθένα προσφέρει τουλάχιστον ένα κορυφαίο χαρακτηριστικό σε ένα ολοκληρωμένο ανταγωνιστικό πακέτο σε προσιτή τιμή», δήλωσε ο juno cho, Πρόεδρος και Διευθύνων Σύμβουλος της lg electronics mobile communications company. «Ξεκινώντας με την x series προσφέρουμε την καλύτερη κάμερα και την καλύτερη οθόνη σε συσκευές μεσαίας και μαζικής κατηγορίας, κάτι που δεν έχει συμβεί ποτέ στο παρελθόν».

[![lg x cam](https://www.techpress.gr/wp-content/uploads/2016/03/lg-x-cam.jpg)](https://www.techpress.gr/wp-content/uploads/2016/03/lg-x-cam.jpg)
**Βασικά χαρακτηριστικά x cam:**
**Οθόνη**: 5.2-inch fhd in-cell touch
**Επεξεργαστής:** 1.14ghz octa-core
**Κάμερα:** rear 13mp και 5mp / front 8mp
**Μνήμη:** 2gb ram / 16gb rom
**Μπαταρία:** 2,500mah
**Λειτουργικό Σύστημα**: android 6.0 marshmallow
**Μέγεθος**: 147.5 x 73.6 x 6.9mm
**Δίκτυο:** lte
**Χρώματα**: titan Ασημί/Άσπρο/Χρυσό/Ροζ Χρυσό

**Βασικά χαρακτηριστικά x screen:**
**Οθόνη:** Κύρια 4.93-inch hd in-cell touch
**Δευτερεύουσα** 1.76-inch lcd (520 x 80)
**Επεξεργαστής:** 1.2ghz quad-core
**Κάμερα:** rear 13mp / front 8mp
**Μνήμη:** 2gb ram / 16gb rom
**Μπαταρία:** 2,300mah
**Λειτουργικό Σύστημα:** android 6.0 marshmallow
**Μέγεθος:** 142.6 x 71.8 x 7.1mm
**Δίκτυο:** lte
**Χρώματα:** Μαύρο/Άσπρο/Ροζ Χρυσό